দক্ষিণ মুম্বই
দক্ষিণ মুম্বই, যা দক্ষিণ বোম্বাই বা সোবো নামেও পরিচিত, মুম্বই মহানগরের নগরকেন্দ্র ও দক্ষিণতম এলাকা। এটি কোলাবা থেকে মাহিম ও শিব অবধি বিস্তৃত এবং শহরের বিভিন্ন প্রধান বাণিজ্যিক এলাকা এর অন্তর্গত। ভৌগোলিকভাবে দক্ষিণ মুম্বই স্যালসেট দ্বীপের দক্ষিণতম অংশ নিয়ে গঠিত। এর পূর্বদিকে মুম্বই পোতাশ্রয় ও পশ্চিমে আরব সাগর। তাজমহল প্যালেস হোটেল, গেটওয়ে অব ইন্ডিয়া, ছত্রপতি শিবাজী মহারাজ টার্মিনাস, ব্যালার্ড এস্টেট ও মুম্বই বন্দর এই অঞ্চলের অন্যতম ল্যান্ডমার্ক। কোটিপতি মুকেশ আম্বানির ১.৫ বিলিয়ন মার্কিন ডলারের অ্যান্টিলিয়া ভবন এখানে অবস্থিত এবং এটি মুম্বইয়ের বিখ্যাত দিগন্ত রূপরেখার অংশ। দক্ষিণ মুম্বইয়ের বেশিরভাগ বাসিন্দা ব্যাবসা, আইন, বাণিজ্য ও ফ্যাশন পরিবারের অন্তর্গত।